Paterna comença la fase d’arreplega de  sol•licituds per a tramitar les ajudes de Xarxa Llibres
03/12/2015

# Paterna comença la fase d’arreplega de sol•licituds per a tramitar les ajudes de Xarxa Llibres

[![Campanya Xarxa Llibre](/images/noticias/2015/12/XARXA-NOTICIA.jpg)](/images/noticias/2015/12/XARXA-NOTICIA.jpg)

03.12.2015

El consistori ha facilitat un apartat en la web municipal amb tota la informació per als pares, així com el correu electrònic xarxallibres@paterna.es i el telèfon 96 1379600 per a resoldre dubtes

L’Ajuntament de Paterna, a través de l’Àrea d’Educació, ha començat ja la I Fase d’arreplega de sol•licituds de tots aquells estudiants paterneros interessats a adherir-se al programa Xarxa Llibres, la iniciativa impulsada per la Generalitat Valenciana i la Diputació de València junt amb els consistoris per a subvencionar les famílies, amb fins a 200 euros, la compra de llibres de text i materials curriculars del curs escolar 2015-2016.

D’esta manera, tots aquells paterners i paterneres interessats que els seus fills formen part del gran Banc de Llibres, tenen de termini fins al pròxim 9 de desembre per a formalitzar les seues sol•licituds inscrivint-se en la web oficial del programa www.xarxallibres.edu.gva. “Les famílies hauran d’omplir un formulari, preferiblement en Internet, abans de presentar-ho en l’Ajuntament i haurà d’anar acompanyada del NIA (Número d’Identificació de l’Alumne) i el codi del col•legi o IES, que se’ls facilitarà en els centres educatius”, ha explicat el regidor Mora.

El regidor d’Educació, Joventut i Esports, José Manuel Mora, ha explicat que les ajudes “van dirigides a tots aquells alumnes empadronats a Paterna que cursen estudis d’Educació Primària, Educació Secundària i Formació Professional Bàsica, C. E. Especial i centres CAES”. En este sentit, ha especificat que “per a poder accedir a les subvencions, per a les quals l’Ajuntament de Paterna ha reservat ja més de 600.000 euros, serà necessari que els alumnes conserven en bon estat els llibres de textos i els entreguen al final del curs en el seu centre escolar”.

A més, per a aquelles famílies que no tinguen accés a Internet o que necessiten assessorament, el consistori ha habilitat diferents punts d’atenció, en horari de 16 a 19 hores, en els centres municipals de Lloma Llarga i la Canyada, en l’Ajuntament de Paterna, en el Gran Teatre i en el Centre Polivalent Valentín Hernáez.

Mora ha indicat que, a partir del 10 de desembre, s’obrirà una II Fase que és la de presentació de sol•licituds, que hauran d’anar acompanyades de les factures originals corresponents. “En este segon termini s’assignarà a les famílies un dia i una hora en un dels centres municipals habilitats perquè entreguen allí tota la documentació, que haurà d’incloure, a més de la sol•licitud i les factures, un model de domiciliació bancària i de declaració responsable que poden descarregar-se en la web de l’Ajuntament”, ha indicat José Manuel Mora.

La quantia de les ajudes, que poden arribar als 200 euros, dependrà del que hagen costat els llibres i de les condicions en què estos siguen tornats al finalitzar el curs.

Mes informació en el [seguent enllaçe](/es/municipio/educacion/programa-xarxallibres.html)